
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

рег. № 8121р-11827, екз. № 1
14.07.2020 г.

ОБЯВЛЕНИЕ

На основание чл. 10а, ал. 2 от Закона за държавния служител, чл. 14, ал. 1 от Наредба за провеждане на конкурсите и подбора при мобилност на държавни служители и заповед на министъра на вътрешните работи № 8121К-7834/08.07.2020 г., в качеството си на орган по назначаването, обявявам конкурс за заемане на длъжността:
МЛАДШИ ЕКСПЕРТ в група „Оперативен анализ и полицейска статистика“ към отдел „Криминална полиция“ при Областна дирекция на МВР – Добрич, длъжностно ниво: 11, съгласно Класификатора на длъжностите в администрацията, наименование на длъжностното ниво: експертно ниво – 7.
І. Минимални и специфични изисквания за заемане на длъжността:

1. Кандидатите да отговарят на изискванията по чл. 7 от ЗДСл;

2. Да имат придобита минимална образователно-квалификационна степен на висшето образование „професионален бакалавър по ….“ по смисъла чл. 42, ал. 1, т. 1, буква „а“ от Закона за висшето образование;
2.1. Области на висшето образование – съгласно ПМС 125/24.06.2002 г.;

2.2. Професионални направления – съгласно ПМС 125/24.06.2002 г.;

3. Минимален професионален опит – не се изисква или минимален ранг – V младши;

4. Да притежават или да получат разрешение за достъп до класифицирана информация съгласно Закона за защита на класифицираната информация (ЗЗКИ) до ниво на сигурност „Секретно”. Съгласно чл. 10д, ал. 4 от ЗДСл, актът за назначаване се издава в 14-дневен срок от получаването на разрешението за достъп, когато не е представен такъв документ.

ІІ. Описание на длъжността:




- оказва пряка помощ на служителите в групата при изпълнение на служебните задачи;



- получава, събира, обработва, систематизира и въвежда придобиваната и постъпващата в групата информация, в автоматизирани информационни фондове и локални бази, както и нейното съхранение;



- изготвя геопространствени и статистически анализи;



- получава, събира, обработва, систематизира и въвежда информационните карти за регистриране и движение на ЗМ;



- администрира автоматизираните информационни фондове, съгласно нормативните актове, регламентиращи тази дейност;



- въвежда, актуализира, извежда, коригира, съхранява, заличава и ползва информация от автоматизираните информационните фондове, съгласно утвърдените за всеки един, организационно-технологични правила за функционирането им и други подзаконови нормативни актове регламентиращи работата им;



- извършва обработката и предоставянето на полицейска статистическа информация за ръководството на ОДМВР, на други служби на МВР и на външни за МВР ведомства и организации. Създава стандартни и нестандартни статистически отчети. Осъществява логически контрол на изготвените статистически отчети;



- използва специализиран софтуер за: визуализация на анализ; обработка и анализ на трафични данни; извличане на информация от големи масиви от данни, с цел откриване на корелации, зависимости, повтарящи се образци, тенденции и др.; пространствено позициониране на обекти; визуализация върху географска среда на полицейските данни; търсене и/или извличане на файлове по име, големина, дата на създаване и/или редактиране, разширение и др.;



- извършва справки в автоматизираните информационни фондове;



- участва в изготвяне на задания, проекти и инструкции за усъвършенстване на експлоатираните автоматизирани информационни системи;



- участва в извършването на проверки за спазване на нормативно установения ред за работа с АИФ/АИС и при внедряване и използване на полицейски информационни системи;



- осъществява контакти от технологичен характер със служители от други служби на МВР по хода на захранване с информация и използване на автоматизираните информационни фондове/системи;



- самостоятелно или съвместно с други служители извършва пряка изпълнителска дейност, съобразно функциите и задачите на сектора;



- разпоредено взаимодейства с други длъжностни лица от структури на ОДМВР;



- обработва документи, съобразно съответните изисквания и по разпореждане на прекия началник;



- въвежда данни и прави разпечатки на документи и информационни справки по разпореждане на прекия началник;



- разпоредено извършва справки в автоматизираните информационни фондове, в т.ч. и на междуведомствени такива по линия на работа на групата;



- следи за правилното функциониране и за изправността на техническите средства, с които работи и докладва за констатирани проблеми в автоматизираните информационни системи;



- защитава класифицираната информация от нерегламентиран достъп и уведомява незабавно служителя по сигурността при наличие на такъв;



- спазва изискванията на Кодекса за поведение на служителите в държавната администрация;



- спазва правилата за работа с класифицирана информация, съгласно Закона за защита на класифицираната информация и подзаконовите нормативни актове за прилагането му;



- изпълнява и други задачи, възлагани от служебното ръководство в рамките на предоставените му правомощия.

ІІІ. Начин за провеждане на конкурса:

1. Решаване на тест;
2. Интервю.
ІV. Граници (от - до) на заплатата, определена за длъжността за степен 1 – от 610 лева до 1600 лева, съгласно Наредба за заплатите на служителите от държавната администрация (НЗСДА).

При назначаване на кандидата спечелил конкурса се определя основна месечна заплата по Приложение 1 към НЗСДА и съгласно Вътрешните правила за заплатите в МВР.

V. Необходими документи за участие в конкурсната процедура:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДСл;

2. Декларация по чл. 17, ал. 3, т. 1 от НПКПМДСл;

3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копия от документи, удостоверяващи продължителността на професионалния опит (при наличие на такива);
5. Копие на документ, удостоверяващ разрешения достъп до класифицирана информация до ниво на сигурност „Секретно“ или съгласие за проучване.
6. Други документи, свързани с изискванията за заемането на длъжността.

Документите по т. 1 до т. 6 може да се подават по електронен път (e-mail – dobrich@mvr.bg), като в този случай заявлението по т. 1 и декларацията по т. 2 следва да бъдат подписани от кандидата с електронен подпис.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

VІ. Документите могат да бъдат подавани лично или чрез пълномощник в 14-дневен срок от публикуване на обявлението всеки работен ден от 10:00 ч. до 12:00 ч. на адрес: гр. Добрич, ул. „Максим Горки“ № 12, сектор „Координация, административно и правно обслужване и човешки ресурси“ към отдел „Административен“ при Областна дирекция на МВР – Добрич, телефон за допълнителна информация и справки – 058/658270.

VІІ. Списъците и други съобщения във връзка с конкурса ще бъдат обявени на електронната страница на дирекция „Човешки ресурси” – МВР в интернет и интранет и на информационното табло в приемната на Областна дирекция на МВР – Добрич, на адрес: гр. Добрич, ул. „Максим Горки“ № 12.

МИНИСТЪР:
/ п /
Младен Маринов

